Flankastaðir | Fallegt sumarhús í Borgarfirði - Sumarbústaðir til leigu - Bungalo.com
Verð frá: $122.09
Lokaþrif $122.09
Rúmföt og handklæði $12.21 per persónu
ATH! Sumarhúsið er eingöngu leigt fjölskyldufólki og/eða þeim sem eru orðnir 24 ára. Leigutaki skal gefa upp kennitölu sína við bókun. Sumarhúsið er 40m² auk svefnlofts og útigeymslna. Í húsinu eru tvö svefnherbergi og svefnloft. Rúmið í hjónaherberginu er 140cm, neðra rúmið í barnaherbeginu er 120cm og kojan er 80cm á breidd. Svefnpláss er fyrir allt að 4-5 fullorðna í rúmum auk svefnpláss á svefnofti. Mikið er af aukasængum og dýnum. Vel búið eldhús með öllu því helsta ásamt borðbúnaði og litlum steikarofni sem geymdur er inni í skáp. Kaffikanna er bæði fyrir Senseo og hefðbundna uppáhellingu. Í stofu er 49" HD flatskjár, DVD og sjónvarpsflakkari með hundruðum bíómynda og sjónvarpsþátta. Úrval innlendra og erlendra sjónvarpsrása er í boði, en auk innlendra stöðva er hægt að sjá Discovery Channel, Animal Planet, National Geographic, CNN, SKY News og DR1. Hlustað er á útvarp gegnum sjónvarpið. Gott úrval er af bókum, DVD myndum og borðspilum. Internettenging er ekki til staðar. Úti á rúmgóðum palli er nýlegur og glæsilegur 4-5 manna heitur nuddpottur. Einnig er á pallinum stórt útigrill undir þaki, þannig að hægt er að grilla í hvaða veðri sem er. Góðar grasflatir eru við bústaðinn sem upplagðar eru til ýmissa leikja. Örstutt er að Hraunfossum og Barnafossum og um 10 mínútna akstur er að hellinum Víðgelmi og að Húsafelli auk þess sem Surtshellir er ekki langt frá Húsafelli. Golfvellir, verslanir og bensínstöðvar eru bæði í Húsafelli og Reykholtsdal og sundlaugar eru í Húsafelli og á Kleppjárnsreykjum. Gott berjaland er í nágrenninu og margar fallegar gönguleiðir.
Ferðir í íshellinn í Langjökli hófust þann 1. júní 2015. Þessi einstaki hellir er 550 m að lengd. Skipulagðar ferðir, á átta hjóla drifnum trukki, verða frá Húsafelli. Aðrar ferðir á jökulinn eru vinsælar, t.d. á vélsleðum, rútu, og hundasleðum. Annar mjög áhugaverður staður til að heimsækja er Krauma við Deildartunguhver. Þar eru laugar, gufuböð og veitingastaður. Sjá http://krauma.is/#/frontpage.
Leigutími er að jafnaði frá kl 16:00 á komudegi til kl 13:00 á brottfarardegi. Hægt er að leigja sængurföt og handklæði fyrir 1.500 kr/á mann. Athugið að það er átt við eitt sett per mann per leigu. Að sjálfsögðu er hægt að leigja meira en eitt sett. Það er læstur línskápur í bústaðnum.
Gestir eru minntir vinsamlega á, að þeim ber að þrífa bústaðinn í lok dvalar. Sjá skilmála varðandi þrif, á bungalo.is. Þótt greitt sé fyrir brottfararþrif gildir sú regla að leigutaki fjarlægir alla matarafganga, hendir öllu rusli úr húsinu og skilur við öll eldunar- og mataráhöld hrein og tilbúin til notkunar fyrir næsta leigutaka. Á þetta einnig við um útigrill. Að gefnu tilefni eru þeir gestir sem hafa gæludýr sín meðferðis, minntir vinsamlegast á að þrífa vel eftir þau, bæði innanhúss og utan. Sá, sem tekur bústaðinn á leigu, fær minnislista hjá eiganda um leið og gengið er frá bókuninni. Ber leigjandanum að fara eftir því sem á listanum stendur og fara yfir hann í upphafi og lok dvalarinnar. Leigjandi skal strax hafa samband við eigendur hafi hann kvartanir eða ábendingar fram að færa.
Síðast uppfært: 25 Aug 2019
Esther Ólafsdóttir
The bungalow was in very good condition and everything was as described in the website. Beautiful landscape and the position close to the glacier and large caves.
Svar frá Guðni Walderhaug
Thank you very much for your kind review. You are welcome to visit us again soon !